**LISA 2**

**TÖÖVÕTULEPING**

Tallinn (viimane digitaalselt allkirjastamise aeg)

**Kaitseliit**, registrikood 74000725, asukoht Toompea 8, 10130 Tallinn, **Margit Peterson** isikus, kes tegutseb Kaitseliidu keskjuhatuse 28.01.2021 otsusega nr K-0-1/21/2261PR kehtestatud „Kaitseliidu hanke- ja lepingute sõlmimise korra“ ja Kaitseliidu keskjuhatuse 23.01.2024 otsusega K-0-1/24/2821PR kinnitatud hangete kava alusel, edaspidi nimetatud „**Tellija**“, ühelt poolt

ja

Xxxxxxxx OÜ, registrikood xxxxxxx, asukoht Xxxxxxxxxxxx, xxxxx Xxxxxx, keda esindab põhikirja alusel juhatuse liige Xxxxxx Xxxxxxxx (edaspidi nimetatud „**Töövõtja**”) teiselt poolt, edaspidi lepingus nimetatud „**Pool**” või „**Pooled**”, sõlmisid käesoleva lepingu (edaspidi nimetatud „**Leping**”) alljärgnevas:

**LEPINGU OBJEKT**

* 1. Pooled juhinduvad omavaheliste suhete reguleerimisel Lepingust ning Lepinguga sätestamata juhtudel Eesti Vabariigi seadusandlusest ning muudest õigusaktidest.
	2. Poolte õiguste ning kohustuste aluseks on Leping, Poolte poolt pärast Lepingu sõlmimist allakirjutatud Lepingu täiendavad kokkulepped ning muud Lepingu dokumendid vastavalt Lepingus toodud pädevusjärjekorrale.
	3. Pooled on oma majandustegevuses iseseisvad, kusjuures kumbki Pool ei vastuta teise Poole poolt endale seoses Lepingu objektiga kolmandate isikute ees võetud kohustuste kohase täitmise eest.
	4. **Lepingu objektiks on Töövõtja poolt Tellijale Tallinna maleva Männiku lasketiiru (Trapi tee 1 Männiku küla Saku vald Harjumaa) sisekoristuse teenuse osutamine.**

(edaspidi nimetatud „**Objekt**“ ja „**Teenus**“).

1. **LEPINGU DOKUMENDID**
	1. Lepingu dokumendid hõlmavad kõiki teenuste ettevalmistamiseks, korraldamiseks ja osutamiseks vajalikke dokumente. Lepingu dokumendid täiendavad üksteist.
	2. Juhul, kui pooled ei ole teisiti kokku leppinud, on Lepingu dokumentideks alljärgnevad dokumendid nende pädevusjärjekorras, alustades kõrgemal tasemel olevast dokumendist:
		1. Lepingu muudatused, mis on allkirjastatud pärast Lepingu sõlmimist,
		2. Lepingu eritingimused koos lisadega,
		3. muud Lepingu juurde kuuluvad dokumendid.
2. **TÖÖVÕTJA ÕIGUSED JA KOHUSTUSED**

**Töövõtja kohustused:**

* 1. Töövõtja on kohustatud osutama Tellijale Lepingus ja selle lisas kirjeldatud Teenuseid vastavalt Lepinguga sätestatud tingimustele ja korrale.
	2. Töövõtja on kohustatud Lepingus sätestatud Teenuse osutamisel tegutsema Tellijale lojaalselt ja ülesande laadist tuleneva vajaliku hoolsusega.
	3. Töövõtja on kohustatud Lepingus sätestatud Teenuse osutamisel tegutsema vastavalt oma teadmistele ja võimetele Tellija jaoks parima kasuga ning ära hoidma kahju tekkimise Tellija varale.
	4. Töövõtja on kohustatud säilitama, süstematiseerima ja arhiveerima osutatavate Teenustega seotud dokumentatsiooni ning Lepingu lõppemisel andma selle üle Tellijale.
	5. Töövõtja on kohustatud määrama lepinguliste kohustuste täitmiseks ja korraldamiseks objektile ametisse vastutavad isikud.
	6. Töövõtja on kohustatud teostama töid Lisa 1 toodud aegadel. Teised ajavahemikud eeldavad kirjalikku kokkulepet Kaitseliidu kontaktisikuga. Töövõtja poolt määratud isikud ei pea viibima kogu nimetatud periood kohal, vaid nimetatud ajavahemiku jooksul peavad olema tööd tehtud.
	7. Töövõtja on kohustatud määrama lepinguliste kohustuste täitmiseks ja korraldamiseks objektile ametisse vastutavad isikud.
	8. Koristustööde kvaliteedi hindamisel lähtutakse standardist Kvaliteedi kokku leppimine ja hindamine EVS 914:2020 ja hooldusjuhenditest.
	9. Töövõtja on kohustatud tagama Teenuse osutamisel ja korraldamisel vajaliku tööjõu ning kvaliteetsete materjalide ja toodete kasutamise.
	10. Töövõtja kohustub viivitamatult, kuid mitte hiljem kui 3 (kolme) tööpäeva jooksul alates vastavate asjaolude ilmnemisest kirjalikult informeerima Tellijat selliste asjaolude ilmnemisest, millised võivad takistada Lepinguga kokkulepitud Teenuse osutamist, sealhulgas Tellijalt saadud informatsiooni, lähteandmete, dokumentide vms. puudulikkusest.
	11. Töövõtja on kohustatud andma Tellijale aru Teenuse osutamise käigust, võimaldama Tellijal igal ajal teostada kontrolli osutatava Teenuse mahu ja kvaliteedi üle.
	12. Töövõtja on kohustatud kõrvaldama omal süül tekkinud ebakvaliteetse töö tulemuse Tellija esimesel nõudmisel, kuid mitte hiljem kui 24 h jooksul Tellija pretensioonist.
	13. Töövõtja on kohustatud andma ülevaate Teenuse osutamiseks kasutatavatest koristusainetest ja –tarvikutest ning arvestama Tellija poolsete ettepanekutega.
	14. Töövõtja on kohustatud järgima Lepingu punktis 1.4 sätestatud objektil kehtivaid sisekorra-, läbipääsu- ja julgeolekueeskirju.
	15. Töövõtja on kohustatud edastama Tellijale lepingu täitmisel osalevate töötajate nimed ja isikukoodid või sünnikuupäevad. Lepingu täimisel osalevad töötajad peavad vastama alljärgnevatele tingimustele:
		1. Töötajad peavad olema Eesti Vabariigi kodanikud või omama Eestis kehtivat alalist elamisluba;
		2. Töötajatel ei tohi olla kehtivat kriminaalkaristust;
		3. Töötajatel peab olema Töövõtjaga kehtiv tööleping.
	16. Töövõtja on kohustatud esitama punktis 3.15 esitatud kriteeriumitele vastava isikute nimekirja hiljemalt üks nädal enne nende objektile tööle asumist.
	17. Keeleseaduse §10 lõige 2 alusel on Kaitseliidu asjaajamis-, teenistus- ja käskluskeel eesti keel. Töövõtja on kohustatud tagama, et Lepingu täitmisel osalevad isikud on võimelised aru saama eestikeelsetest juhistest.
	18. Töövõtjal ei ole Tellija esindaja muid õigusi ja volitusi, kui on Lepingus otseselt ette nähtud või on vajalik Lepingu täitmiseks, muuhulgas ei ole Töövõtjal õigust Tellija nimel teha tehinguid või võtta Tellija nimel rahalisi kohustusi.
	19. Töövõtja on kohustatud järgima puhastusteenusele kohustuslikke keskkonnahoidlikke kriteeriume.
	20. Töövõtjal peavad olema keskkonnahoidlike puhastusteenuste siseruumides osutamise pädevus ja kogemus, mis hõlmavad vähemalt järgmist:
		1. kogemus selliste puhastusainete  kasutamiseks, millele on kõva pinna puhastamisega seoses antud Euroopa Liidu ökomärgis või muu standardi EN ISO 14024 I tüüpi ökomärgis, mis on Euroopa Liidus ametlikult tunnustatud;
		2. personali pädevuse suurendamine organisatsioonisisese või -välise koolitamisega, mis hõlmab potentsiaalseid keskkonnamõjureid, nagu puhastusaine õige lahjendamine ja doseerimine, reovee kõrvaldamine ja jäätmete liigiti kogumine.
	21. Hankelepingu täitmise ajaks kehtestab Töövõtja tegevuskorra, mille alusel ta jälgib ja talletab pakkumuses esitatud näitajate (edaspidi seire) täitmist. Seire miinimumsagedus on üks täistööpäev vähemalt iga nelja kuu tagant. Seire käigus tuleb talletada järgmised näitajad:
1. kasutatud puhastusvahendite kogus (koos märkega selle kohta, kas neil on Euroopa Liidu ökomärgis ja milline on nende lahjendusaste);
2. milliseid puhastustarvikuid kasutati (nende liik ja korduskasutatavus);
3. puhastamiseks kasutatud veekogus ja vee kõrvaldamise koht;
4. puhastamise käigus tekkinud tahkete jäätmete kogus ja nende liigiti kogumine.
	1. Puhastusteenuse osutamisel tagab Töövõtja eelnimetatud jälgitavate ja talletatavate näitajatega seotud vähese keskkonnamõju. Pakkujal tuleb:
5. kasutada puhastusaineid kasutusjuhendi kohaselt;
6. igal pool, kus võimalik kasutada Euroopa Liidu ökomärgisega või samaväärsed I tüüpi ökomärgisega puhastusvahendeid;
7. minimeerida ühekordselt kasutatavate puhastustarvikute kasutamist;
8. tagada optimaalne veekasutus;
9. vähendada puhastamise käigus tekkinud tahkete jäätmete kogust;
10. tagada jäätmete liigiti kogumine.
	1. Kohustuslikud keskkonnahoidlikud kriteeriumid puhastustoodetele on järgmised:
		1. Kõik hankelepingu täitmiseks kasutatavad puhastusained peavad vastama kõvade pindade puhastamise ainete Euroopa Liidu ökomärgise kriteeriumitele 1 (mürgine toime veeorganismidele) ja 4 (keelatud ja piiratud kasutusega ained).
11. **TELLIJA ÕIGUSED JA KOHUSTUSED**

**Tellija kohustused:**

* 1. Tellija on kohustatud tasuma Töövõtjale tema poolt Lepingus sätestatud nõuete kohaselt osutatud Teenuste eest vastavalt Lepingus sätestatud tingimustele ja korrale.
	2. Tellija on kohustatud esitama Töövõtjale kõik Teenuse osutamiseks vajalikud lähteandmed ja dokumendid 1 (ühes) eksemplaris 5 (viie) tööpäeva jooksul arvates selle kohta kirjaliku teate saamisest. Juhul, kui andmete esitamine hilineb, on Töövõtjal õigus sellega seotud Teenuse teostamise pikendusele sama arvu päevade võrra.
	3. Tellija on kohustatud edastama Töövõtjale kogu informatsiooni, mis Tellija arvates võib aidata kaasa Teenuse osutamisele kokkulepitud tingimustel ja parima lõpptulemuse saavutamisele.
	4. Tellija on kohustatud tagama juurdepääsu Lepingu punktis 1.4 sätestatud objektile vastavalt Töövõtja poolt kirjalikult esitatud töötajate nimekirjale (vt punkti 3.13 ja 3.14).
	5. Tellija on kohustatud tagama Teenuse osutamiseks tasuta elektri, sooja ja külma vee kasutamise võimaluse.
	6. Tellija on kohustatud tagama Tellijast sõltuvate kõikide Teenuse osutamise käigus üleskerkivate küsimuste ja probleemide lahendamise 5 (viie) tööpäeva jooksul arvates selle kohta kirjaliku teate saamisest. Juhul kui üleskerkinud küsimust või probleemi ei ole põhjendatult või Tellijast olenematutel asjaoludel võimalik ülalmärgitud tähtaja jooksul lahendada, teatab Tellija sellest 5 (viie) tööpäeva jooksul Töövõtjale.
	7. Tellija on kohustatud viivitamatult, kuid mitte hiljem kui 5 (viie) tööpäeva jooksul informeerima Töövõtjat asjaolude ilmnemisest, mis võivad takistada Lepinguga kokkulepitud Teenuse osutamist.

**Tellija õigused:**

* 1. Tellijal on õigus nõuda Töövõtjalt Lepingus sätestatud nõuetest ja tähtaegadest kinnipidamist ning fikseerida kontrolli tulemused.
	2. Tellijal on õigus nõuda Töövõtjalt leppetrahvi 0,15% Lepingu kohaselt Töövõtjale igakuiselt makstavast tasust kui töövõtja poolt määratud lepinguliste kohutuste täitmiseks ja korraldamiseks määratud isik ei tule tööle lepingus toodud ajavahemikus.
	3. Tellijal on õigus nõuda Töövõtjalt leppetrahvi lepingu tingimuste rikkumiste korral 700 eurot iga rikkumise juhu eest (v.a viivitamine). Lisaks leppetrahvile on Tellijal õigus nõuda Töövõtjalt tekitatud kahjude hüvitamist.
	4. Juhul, kui osutatud Teenus ei vasta Lepingu tingimustele, on Tellijal õigus vähendada igakuist Lepingu tasu, vastavalt sellele, millises mahus jäi teenus osutamata. Leppetrahvi maksmine ei vabasta kohustuse täitmisest.
	5. Tellijal on õigus tasaarveldada Töövõtjale maksmisele kuuluvast tasust Lepingust tulenevaid ja Tellija poolt rakendatud leppetrahve ning tekitatud kahjusid.
	6. Tellijal on õigus arve maksetähtaja jooksul aktsepteerida või kirjalikult põhjendatud viisil keelduda arve tasumisest, ka. selle vähendamisest vastavalt punktile 4.11.
1. **LEPINGU HIND, ARVELDUSED**
	1. Tellija kohustub tasuma Töövõtjale Lepingu alusel osutatava Teenuse eest **xxxxxx,00 EUR** (*xxxxxxxxxxxxxxxxxxx eurot*). **Ühes kalendrikuus alates 01.04.2024** kohustub Tellija tasuma **xxxxxx,00 EUR** (*Xxxxxxxxxx eurot*):
	2. Kõikidele Lepingus nimetatud teenuste hindadele lisandub kehtestatud käibemaks määras 21% (kakskümmend üks protsenti).
	3. Teenuse maksumuses mittesisalduvate kulutused (lisatööd) tellib Töövõtja vajaduspõhiselt.
	4. Tellija tasub Töövõtjale Teenuse osutamise eest vastavalt esitatud aktidele ja arvetele.
	5. Lepingu punktis 1.4. sätestatud Teenuse osutamisel tasub Tellija Töövõtjale eelmisel kuul osutatud Teenuse eest 21 (kahekümne ühe) kalendripäeva jooksul arve esitamisest.
	6. Lisatööde puhul on arve tasumise aluseks igal üksikul juhul osutatud Teenuse üleandmise–vastuvõtmise akt. Teenuse hind fikseeritakse enne Teenuse osutamist Töövõtja poolt esitatava hinnapakkumise alusel.
	7. Töövõtja esitab arve elektrooniliselt e- arvena.
	8. E-arve XML formaadis fail peab vastama Eesti e-arve standardile (<http://www.pangaliit.ee/et/arveldused/e-arve>). Töövõtja peab tagama XML formaadis oleva arve, mis vastab Eesti e- arve standardile ja mida on võimalik Omniva poolt menetleda.
	9. Töövõtja esitab arvel lisaks seadustega sätestatud kohustuslikele rekvisiitidele Kaitseliidu struktuuriüksuse nimetuse koos Kaitseliidu poolse kontaktisiku andmetega (nimi, e-posti aadress) ning lepingu numbri (XML formaadis faili väljal ContractNumber).
	10. Töövõtja kasutab arvete edastamisel Tellijale e-arvete operaatori vahendusel e-arvete menetlemiseks vajalikke tunnuskoode e-arve XML formaadis faili väljal *ContractNumber* (lepingu number) vastavalt Tellija poolt väljastatud volitatud isikute nimekirjas toodule. Vastavate tunnuskoodide kasutamise tingimused ja kasutatavate tunnuskoodide loetelu lepitakse kokku lepingu väliselt.
	11. Töövõtja esitab arvel p 5.1 ja p 5.2 toodud kõik maksumused.
	12. Tasumisega viivitamisel on Töövõtjal õigus nõuda Tellijalt viivist 0,15% viivitatud summast iga viivitatud päeva eest. Viivise suuruse arvestab Töövõtja ja märgib selle järgnevas arves või saadab selle kohta Tellijale kirjaliku viivisnõude või eraldi arve hiljemalt 15 (viieteistkümne) tööpäeva jooksul viivitusest teada saamisest. Hilisemaid pretensioone Tellija ei arvesta.
2. **LEPINGU TÄHTAEG**
	1. **Lepingu algus on 01.04.2024;**
	2. **Leping kehtib kuni 31.03.2027** või kuni Poolte kohustused on mõlemapoolselt täielikult ja nõuetekohaselt täidetud.
3. **TEENUSE KVALITEET**
	1. Teenuse kvaliteet peab vastama kokkulepitud kvaliteediprofiilile ja kvaliteedisagedusele.
	2. Teenuse kontroll toimub Tellija ja Töövõtja esindajate poolt mitte harvemini kui üks kvartalis kokku lepitud ajal ning vajadusel sagedamini.
	3. Teenuse kvaliteedi kontrolli toimib vastavalt standardile EVS 914:2020 Koristuse kvaliteedi kokku leppimine ja hindamine.
	4. Tellijal on õigus kvaliteedi hindamise juures kasutada kolmandaid osapooli.
	5. Kui on mittevastavale kontrollile järgnev täiendav kontroll, siis selle eest tasub Töövõtja.
	6. Kui ka mittevastavale kontrollile täiendav kontroll on mittevastav, siis on Tellijal õigust nõuda leppetrahvi 700 eurot ja tekitatud kahjude hüvitamist.
	7. Kui sisekoristusteenuse vastuvõtmisel on Tellijal pretensioone kokkulepitud tööde kvaliteedi kohta, teeb ta kirjaliku ettepaneku teostamata või ebakvaliteetselt teostatud tööde parandamiseks vastavalt lepingu punktis 3.10 sätestatud tähtajale. Juhul, kui Töövõtja ei kõrvalda puudusi nimetatud tähtajaks, on Tellijal õigus nõuda leppetrahvi ja tekitatud kahju hüvitamist.
4. **LEPINGU MUUTMINE JA ÜLESÜTLEMINE**
	1. Lepingut võib muuta või täiendada ainult Poolte kirjalikul kokkuleppel, mis allkirjastatakse Poolte või Poolte volitatud esindajate poolt. Pooltel ei ole õigust taotleda Lepingu muutmist, mis on põhjustatud Poole enda kohustuste mittetäitmisest või mittenõuetekohasest täitmisest.
	2. Lepingut muuta sooviv Pool esitab muudatusettepanekud teisele Poolele kirjalikult. Pool on kohustatud nimetatud ettepaneku läbi vaatama ja ettepaneku esitanud Poolele kirjalikult vastama hiljemalt 14 (neljateistkümne) kalendripäeva jooksul arvates ettepaneku saamisest.
	3. Seadusandluse või muude õigusaktide muutmisest tulenev vastuolu mõne Lepingu sättega ei mõjuta ülejäänud Lepingu kehtivust. Lepingupooled kohustuvad vastastikusel kokkuleppel asendama kehtetu sätte uue seadusliku sättega.
	4. Töövõtjal on õigus Leping ühepoolselt etteteatamise tähtajata üles öelda kui:
		1. Tellija viivitab Lepingust tulenevate maksete tasumisega Töövõtjale üle 30 (kolmekümne) kalendripäeva,
		2. Tellija ei täida Lepingust tulenevaid olulisi kohustusi ega kõrvalda rikkumist Töövõtja nõudmisel mõistliku tähtaja jooksul, mis ei või olla lühem kui 7 (seitse) kalendripäeva.
	5. Juhul kui Töövõtja taganeb või ütleb Lepingu üles temast endast tulenevatel põhjustel võib Tellija nõuda Lepingu ennetähtaegse lõpetamisega tekitatud kahjude hüvitamiseks leppetrahvi, mille suuruseks on 3 (kolme) kuu teenuse maksumus.
	6. Tellijal on õigus Leping ühepoolselt üles öelda igal ajal etteteatamisega 30 (kolmkümmend) kalendripäeva. Kui Tellija on Lepingu üles öelnud, on Töövõtjal õigus nõuda kokkulepitud tasu, millest on maha arvatud see, mille ta Lepingu ülesütlemise tõttu kokku hoidis või mille ta oma tööjõu teistsuguse kasutamisega omandas või oleks võinud mõistlikult omandada.
	7. Tellijal on õigus Lepingust taganeda ja tekitatud kahjude hüvitamist nõuda juhul, kui Töövõtja ei asu Lepingut täitma hiljemalt 5 (viie) tööpäeva jooksul Lepingu jõustumisest.
	8. Juhul, kui Töövõtja ei kõrvalda Teenuse osutamises esinevaid puudusi ettenähtud tähtajaks või kõrvaldab nii, et Teenus ei vasta endiselt lepingutingimustele, on Tellijal õigus Leping ülesse öelda ja nõuda kõigi kahjude (sh. uue teenuse osutaja leidmisega seonduvate kulude) hüvitamist.
	9. Töövõtja poolt oluliste lepingutingimuste (VÕS § 116 lg 2) rikkumise tõttu Lepingu ülesütlemise korral ei ole Tellija kohustatud tasuma kokkulepitud tasu.
5. **VASTUTUS**
	1. Pooled kannavad varalist vastutust Lepingu mittetäitmisega või mittekohase täitmisega teisele Poolele tekitatud kahjude eest Eesti Vabariigi seadustes ja Lepingus sätestatud alustel ja korras.
	2. Töövõtja on vastutav Tellijale tekitatud otsese varalise kahju eest, mille on põhjustanud Töövõtja süüline ja õigusvastane tegevus või tegevusetus.
	3. Töövõtja on kohustatud kindlustama oma tegevuse ametialase tsiviilvastutuskindlustusega ja esitama Tellijale vastava kindlustuspoliisi. Töövõtja kohustub hoidma tsiviilvastutuskindlustus kehtivana kogu Lepingu kehtivuse perioodi jooksul.
	4. Pooled kohustuvad teineteist informeerima inimeste elu ja tervist ning puhastatavaid ruume ja nendes paiknevat vara ohustavatest tehnilistest riketest või muudest arvatavatest ohtudest.
	5. Kumbki pool ei anna Lepingust tulenevaid õigusi ja kohustusi üle kolmandale isikule ilma teise poole kirjaliku nõusolekuta. Töövõtja võib kolmandaid isikuid kasutada üksnes Tellija eelneval kirjalikul nõusolekul, selle nõude rikkumisel ei ole Tellija kohustatud Töövõtja isikut objektile lubama ning Töövõtja loetakse Teenusega viivituses olevaks. Töövõtja vastutab Tellija Teenuse kvaliteedi ja nõuetekohase täitmise eest.
	6. Lepingus sätestatud kohustused täidetakse Lepingus, kokkuleppes või pretensioonis fikseeritud tähtaja jooksul, juhul kui sellist tähtaega määratud ei ole, siis hiljemalt 7 (seitsme) kalendripäeva jooksul arvates teise lepingupoole poolt vastavasisulise nõude esitamisest.
	7. Pool loetakse mistahes asjaolust teadlikuks või seda ette näinuks või olukorras olevaks, kus ta pidi seda teadma või ette nägema, kui asjaolust teadis või seda nägi ette või pidi sellest teadma või seda ette nägema mistahes Lepingus nimetatud isik, kelle eest Pool vastutab.
6. **VÄÄRAMATU JÕUD**
	1. Pool ei kanna vastutust Lepingu rikkumise eest juhul, kui kohustuste täitmine on põhjustatud ettenägematutest või Poole tegevusest mitteolenevatest asjaoludest, st. vääramatust jõust (loodusõnnetused, maavärisemine, üleujutused, torm, tulekahju, sõjategevus, massirahutused, võimu- ja valitsusorganite tegevus, riigi- ja kohalike omavalitsuste poolt õigusaktide muutmine, pankade tegevus või moratoorium jne).
	2. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
	3. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks oli vääramatu jõud. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist.
	4. Pool, kes rikub kohustust vääramatu jõu asjaolude tõttu, peab vääramatu jõu asjaoludest ja nende mõjust viivitamatult teatama teisele Poolele pärast seda, kui Pool sai teada või pidi teada saama vääramatu jõu asjaoludest. Poolel on kohustus võtta tarvitusele kõik võimalikud abinõud vääramatu jõu asjaolude ning nende tagajärjel tekitatava kahju vältimiseks või mõju vähendamiseks. Pool on kohustatud jätkama oma lepinguliste kohustuste täitmist niipea, kui vääramatu jõu tegurid on kõrvaldatud.
	5. Juhul kui loetletud asjaolud kestavad kauem kui 30 (kolmkümmend) kalendripäeva, on Pooltel õigus Leping ühepoolselt lõpetada teatades sellest kirjalikult teisele poolele 3 (kolm) tööpäeva ette.
7. **INFORMATSIOON**
	1. Lepingupool kohustub teist Poolt informeerima kõikidest olulistest asjaoludest, mis võivad mõjutada või takistada Lepingus sätestatud kohustuste täitmist või õiguste realiseerimist.
	2. Teated ja muu informatsioon peavad olema esitatud eesti keeles.
	3. Kõik Lepingu täitmisega või Lepingust tulenevate vaidlustega seotud teated ja informatsioon loetakse ametlikult ja kooskõlas Lepinguga esitatuks, kui need teated on Poolele edastatud ametlikule e- posti aadressile, kirja teel või antud teisele Poolele üle allkirja vastu.
	4. Informatsiooni vahetus Poolte vahel toimub Lepingus sätestatud kontaktandmetel.
	5. Kõik muudatused Lepingus nimetatud andmetes peavad olema teisele Poolele teatatud ette vähemalt 3 (kolme) tööpäeva jooksul nende muudatuste tegemisest arvates. Ühe Poole poolt käesoleva sätte rikkumisel käsitletakse teise Poole saadetud teadet Lepingus fikseeritud aadressile või faksile kohasel viisil saadetud teatena.
8. **VAIDLUSTE LAHENDAMINE**
	1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel.
	2. Juhul kui läbirääkimiste teel ei õnnestu kokkulepet saavutada, siis lahendatakse vaidlus Eesti Vabariigi seadusandlusega ettenähtud korras Harju Maakohtus. Lepingu sisule kohaldatakse Eesti Vabariigi seadusandlust.
	3. Lepingu tõlgendamisel tuleb lähtuda Poolte ühisest tegelikust tahtest, isegi kui see erineb sõnade tavapärasest tähendusest. Lepingu tõlgendamise aluseks ei või olla ebaõige tähistus ega väljendusviis, mida Pooled kasutasid eksimuse tõttu. Juhul kui Poolte ühist tegelikku tahet ei õnnestu kindlaks teha, tuleb Lepingut tõlgendada nii, nagu teise Poolega samasugune mõistlik isik pidi Lepingut samadel asjaoludel mõistma.
	4. Lepingu tingimust tuleb tõlgendada koos teiste Lepingu tingimustega, andes igaühele neist tähenduse, mis lähtub Lepingu kui terviku tähendusest. Lepingu tingimuste tõlgendamisel eelistatakse tõlgendust, mis muudab Lepingu tingimuse seaduslikuks või kehtivaks. Kahtluse korral tuleb väljendeid, millel võib olla rohkem kui üks tähendus, mõista viisil, mis sobib kõige rohkem Lepingu olemuse ja eesmärgiga.
	5. Lepingu kehtivust ei mõjuta asjaolu, et Pooled ei ole teadlikult või tegelikult kokku leppinud tingimustes, mis on nende õiguste ja kohustuste määramiseks oluline, kui võib eeldada, et Leping oleks sõlmitud ka ilma selles tingimuses kokku leppimata. Sellisel juhul kohaldatakse tingimust, mis on antud asjaolusid arvestades mõistlik, lähtudes Poolte tahtest, Lepingu olemusest ja eesmärgist ning heast usust.
9. **POOLTE ESINDAJAD**
	1. Tellija esindajad:
		1. Lepingu täitmisega seotud küsimused: Margit Peterson, Kaitseliidu kinnisvaraosakonna korrashoiujaoskonna juhataja-korrashoiujuht, e-post: margit.peterson@kaitseliit.ee, mob. +372 53608550;
		2. Objektiga seotud küsimused: Jaan Varter, Kaitseliidu kinnisvaraosakonna korrashoiujaoskonna haldusjuht e-post: jaan.varter@kaitseliit.ee, mob +372 53744930.

* 1. Töövõtja esindajad:
		1. Lepingu täitmisega seotud küsimused: juhatuse liige;
		2. Objektiga seotud küsimused: sisekoristuse töödejuhataja.
1. **KONFIDENTSIAALSUS**
	1. Lepingut, selle sisu ja täitmist puudutav informatsioon on konfidentsiaalne ega kuulu Poolte poolt avaldamisele kolmandatele isikutele (sh. ajakirjandusele). Nimetatud andmeid võib avaldada vaid teise Poole eelneval kirjalikul nõusolekul või otseselt Eesti Vabariigi seadusandlusest tulenevatel juhtudel.
	2. Samuti kohustuvad Pooled hoidma konfidentsiaalsena teiselt Poolelt Lepingu alusel saadud informatsiooni ning mitte seda avaldama kolmandatele isikutele (sh. ajakirjandusele). Pooled kohustuvad mitte kasutama teiselt Poolelt Lepingu alusel saadud informatsiooni pahauskselt enda huvides.
	3. Informatsiooni avaldamisel otseselt Eesti Vabariigi seadusandlusest tulenevatel juhtudel on Pool kohustatud sellest eelnevalt teist Poolt informeerima.
	4. Konfidentsiaalsuse nõue kehtib tähtajatult ning ei ole seatud sõltuvusse Lepingu kehtivusest.
	5. Lepingus sätestatud konfidentsiaalsuse nõue ei laiene informatsiooni avaldamisele Poolte audiitoritele, advokaatidele ja krediidi- ning finantseerimisasutustele tingimusel, et ka nemad täidavad konfidentsiaalsuskohustust.
2. **MUUD SÄTTED**
	1. Leping tühistab kõik Poolte vahel sõlmitud varasemad suulised ja kirjalikud kokkulepped.
	2. Pooled kinnitavad, et Leping vastab Poolte tegelikule tahtele. Pooled kinnitavad, et on Lepingu hoolikalt läbi lugenud ning et kõik Lepingu sätted ja tingimused on üheselt arusaadavad ja mõistetavad.
	3. Pooled kinnitavad, et neil on kõik seadustest ja teistest õigusaktidest tulenevad volitused, nõusolekud ja heakskiidud Lepingu sõlmimiseks ja Lepingust tulenevate kohustuste täitmiseks.
	4. Pooled kinnitavad, et Lepingu sõlmimisega ei ole nad rikkunud ühtegi enda suhtes kehtiva seaduse, õigusakti või põhikirja sätet ega ühtegi varem sõlmitud lepingust või kokkuleppest tulenevat kohustust.
	5. Lepingust toodud oluliste andmete (nimi, aadress, telefon, registrikood, kontaktisikud) muutumisel on pool, kelle andmed muutuvad, kohustatud sellest teisele poolele teatama kirjalikult 3 (kolme) tööpäeva jooksul alates andmete muutumise päevast.
	6. Leping on koostatud eesti keeles ning allkirjastatud digitaalselt.
3. **POOLTE REKVISIIDID**

**Tellija Töövõtja**

(Allkirjastatud digitaalselt) (Allkirjastatud digitaalselt)

Margit Peterson Xxxxxx Xxxxxxxxx

Juhataja-korrashoiujuht juhatuse liige

Telefon: +372 53608550 Telefon:

e-post: margit.peterson@kaitseliit.ee e-post: